Politiet etterforsker likfunn i tjern i Telemark
- Vi fikk klokken 18.29 melding om at det var funnet et lik i Harpetjønn i Bø. Politiet er på stedet og foretar åstedsundersøkelser. Liket er ikke identifisert, og det ser ut som det kan ha ligget i vannet lenge, sier operasjonsleder Aadne Røyli i Telemark politidistrikt til NTB. Det var beboere i området som tipset om liket. Politiet vil blant annet sjekke funnet opp mot savnede personer i området.
Politiet har iverksatt etterforskning etter at det ble funnet en død person i et tjern i Bø i Telemark lørdag kveld. Personen kan ha ligget i vannet lenge.